MS «With Marine»

MS «With Marine» er en norsk fôrbåt bygget i 2014 ved Fiskerstrand Verft som byggnummer 78. Skipet ble levert 31. oktober samme år til Egil Ulvan Rederi. Det har en lengde på 69,9 meter, og en bredde på 17,2 m. Skipet frakter fiskefôr og har en kapasitet på 3000 tonn. Dette gjorde MS «With Marine» sammen med søsterskipet MS «With Harvest» til verdens største fôrbåter i 2014. MS «With Marine» er utstyrt med seks bulkrom på til sammen 5000 kubikkmeter. Skipet er utstyrt med Graintec, lukket lastesystem, som laster 300 tonn/t og Graintec lossesystem, som har en kapasitet på 200 tonn/t. Rekkevidden på lossesystemet er 27 meter, som gjør at skipet enkelt kan levere fôr til fiskeoppdretter. Skipets toppfart er 14,3 knop, og det har en «servicefart» på 13 knop.

Referanser

Eksterne lenker 
 

Norske bulkskip
Skip bygget ved Fiskerstrand Verft
Skip fra 2014
Egil Ulvan Rederi
Artikler i sjøfart-prosjektet